Macedonian

Македонски

Упатство за учениците кои полагаат писмени VCE испити во 2021 година

Овие информации треба да ги прочитате заедно со известувањата во врска со писмените VCE испити во [2021 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx). Ве молиме да посветите особено внимание на поглавјата во врска со [Одобрените материјали и опрема за екстерно VCE оценување](https://www.vcaa.vic.edu.au/assessment/vce-assessment/materials/Pages/index.aspx), [VCAA правила](https://vcaa.vic.edu.au/assessment/vce-assessment/Pages/ExaminationRules.aspx)та, [распоредот на VCE испитите во 2021 година](https://vcaa.vic.edu.au/administration/Key-dates/Pages/VCE-exam-timetable.aspx) и за [специјалните околности (Special Provision](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx))

*Иако овие информации се наменети за учениците, тие исто така се објавуваат за семејствата/негувателите да бидат свесни за процедурите што ќе се применуваат за да се обезбеди испитите да се одвиваат во средина безбедна во поглед на COVID (COVIDSafe).*

Писмените VCE испити играат важна улога во формирањето на конечните резултати за VCE, но ако поради COVID-19 не сте во состојба да полагате некој испит, ќе може да поднесете барање за изведен испитен резултат (Derived Examination Score - DES).

DES се пресметува врз основа на приспособени (moderated) оценувања во училиште, сите други екстерни оценки по предмети, резултатот на вашиот тест на општи остварувања (General Achievement Test - GAT) и низа дополнителни податоци што ги дава вашето училиште.

VCAA ги воведе овие процеси за да обезбеди да добиете праведни и веродостојни оценки.

Треба да проверите дали вашето училиште ви дало:

* примерок на вашиот личен **распоред на испитите/оценувањата на учениците** (Student Examination/Assessment Timetable)во кој се наведени датумите, времињата и локациите на секој од вашите испити, како и крајните рокови за поднесување барање за DES пред секој испит; и таму каде што е потребно
* примерок на вашиот лист со **упатство за специјални испитни аранжмани** (Special Examination Arrangements Advice slip) за секој испит за кој VCAA одобрила специјални испитни аранжмани.

**Кои мерки ќе се применуваат за писмените VCE испити да бидат COVIDSafe?**

Писмените VCE испити ќе се одвиваат во вашето училиште или во друг објект според упатствата што ќе ги добиете од вашата образовна установа. Сите училишта во Викторија и другите виши средношколски установи треба да имаат подготвено COVIDSafe план.

Ќе бидат применети низа мерки на безбедност одобрени од Министерството за здравство (Department of Health) за да се осигура дека средината во која се одржуваат испитите е COVIDSafe заради добросостојбата на сите ученици, надзорници и училишниот персонал. Тие мерки вклучуваат:

* процес на регистрација на доаѓање;
* уредување на просториите на начин што обезбедува примена на условите за физичко растојание, со одржување на условот на густина од еден ученик на 4 квадратни метри; и
* дезинфекција на масите и столовите пред и после секој испит, како и на другите површини што често се допираат во текот на денот.

**Што треба да правам за да бидам COVIDSafe?**

**Вие морате да**:

* носите маска за лице што ви ги покрива носот и устата, во согласност со сегашните упатства за викториските училишта, ако не сте изземени од таа обврска поради попреченост или медицинска состојба. Маска мора да носите секогаш, вклучително кога доаѓате на испит, во текот на испитот и кога заминувате од испит.
* одржувате редовна хигиена на рацете, вклучително при влегување и излегување од објект; и
* одржувате физичко растојание, секогаш држејќи се најмалку 1,5 метар подалеку од други луѓе.

**Што да правам ако имам попреченост, болест или други околности што ме прават ранлива/ранлив на COVID-19?**

Ако имате попреченост, болест или други околности поради кои е поверојатно дека ќе станете многу болни од COVID-19, треба да разговарате со вашето училиште за специјални испитни аранжмани (Special Examination Arrangements). Тоа може да значи дека ќе ви биде дозволено писмениот испит или испити да ги полагате изолирани во училишни простории, со соодветна здравствена и безбедносна контрола.

**Што да правам ако сум болна/болен во текот на неделата во која се одржува испитот или на самиот ден на испитот?**

Вие **не смеете да дојдете** на испит ако не се чувствувате добро или ако имате кој и да е симптом на COVID-19, без оглед колку да е слаб, вклучително:

* губење или промена на осетот за миризба или вкус;
* зголемена температура, тресење од студ или препотување;
* кашлање, болки во грлото или нос што „тече“; и
* во извесни околности, како симптоми исто така може да се сметаат главоболката, болки во мускулите, гадење, повраќање и пролив.

Ако имате кој и да е од овие симптоми, јавете се за совет во вашето училиште. Тестирајте се за COVID-19 што е можно поскоро и останете дома додека го чекате резултатот. Известете го персоналот на центарот за вакцинација дека сте VCE ученик, затоа што на VCE учениците им се дава предимство при обработката на тестовите, за да се овозможи најбрзо можно добивање на резултатите.

Морате да останете дома додека ги чекате резултатите во случај на **симптоматски** COVID-19.

Ако некој симптом на COVID-19 се појави на доаѓање или ви се слоши за време на испит, од вас ќе биде побарано да чекате во одвоена просторија и ќе биде повикан ваш родител или негувател да ве земе од училиште.

**Ако не ви е добро поради симптоми на COVID-19 на денот на испитот, не смеете да дојдете на испит.**

Ќе треба да се тестирате и да останете дома додека да го добиете резултатот. Ако не дојдете на испит, ќе имате право да поднесете барање за DES.

Со вашето присуство на писмен VCE испит, вие потврдувате дека немате COVID-19 и дека немате симптоми кои посочуваат COVID-19.

**Под кои други околности не треба да дојдам на испит?**

Покрај ситуацијата кога не се чувствувате добро на денот на испитот, **не смеете да присуствувате** на писмен испит ако сте имале позитивен резултат на тест за COVID-19 или ако чекате резултат од тест во случај на **симптоматски** COVID-19. Во тие околности ќе имате право да поднесете барање за DES.

**Што ако сум идентификуван како примарен близок контакт (Primary Close Contact - PCC)?**

Министерството за здравство (Department of Health) потврди дека учениците идентификувани како примарен близок контакт (Primary Close Contact) ќе можат да полагаат писмени испити во одделна просторија во нивното училиште.

Ако сте идентификувани како примарен близок контакт (Primary Close Contact), ќе треба да ги следите упатствата на Министерството за здравство (Department of Health), а вашето училиште ќе стапи во контакт со вас за да обезбеди дека ги разбирате аранжманите кои треба да ги спроведувате, вклучително:

* карантин и условите за тестирање за COVID-19, ако сте целосно вакцинирани или ако не сте целосно вакцинирани; и
* патување и здравствени и безбедносни услови во секој од деновите во кои имате писмени испити.

**Кои докази треба да приложам со барањето за DES поради COVID-19?**

Ќе имате право да поднесете барање за DES ако сте биле спречени да полагате некој испит или ако COVID-19 во значајна мера влијаел на вашите резултати.

Во докази спаѓаат:

* писмо/извештај од училиште; и
* доказ за тестирање за COVID-19 – на пример, медицинска потврда издадена од независниот здравствен професионален кој препорачал тестирање.

**Затворање на училиште поради COVID-19**

Ако вашето училиште е привремено затворено поради COVID-19 и, како последица на тоа, еден или повеќе испити не може да се одржат, вашето училиште ќе соработува со VCAA за да обезбеди да не бидете доведени во неповолна положба. Ако дојде до тоа, не треба да поднесувате барање за DES.

**Каква поддршка ќе имам во поглед на менталното здравје и добросостојба?**

Вие и вашето семејство може да чувствувате општ стрес и вознемиреност во периодот на екстерното VCE оценување. Некои од вас тоа ќе ги мотивира, но на други може да им треба дополнителна поддршка од семејството, пријателите, некој наставник во кој имаат доверба или од професионално медицинско лице или професионалец за ментално здравје.

Ако порано сте работеле со медицинско лице или со професионалец за ментално здравје, можеби е сега време за „проверка“, за да се освежат стратегиите за активно ангажирање во врска со нешто што можеби ве загрижува вас, вашето семејство, пријателите или училиштето.

Постојат низа облици на поддршка што ви е на располагање, како што се:

* [Комплет за ментално здравје (education.vic.gov.au)](https://www.education.vic.gov.au/school/teachers/health/mentalhealth/Pages/mentalhealthtoolkit.aspx)

<https://www.education.vic.gov.au/Documents/school/teachers/health/mentalhealth/quick-guide-to-student-mental-health-and-wellbeing-resources.pdf>

**Што друго може да направам во поглед на заштитеноста пред испит?**

Сите жители на Викторија на возраст од 12 години и постари [сега имаат право да се вакцинираат против COVID-19](https://www.coronavirus.vic.gov.au/vaccine). Вакцинацијата е најдобриот начин да се заштитите себеси, вашето семејство и нашата училишна заедница од натамошни налети и ширење на COVID-19.

Вакцинацијата не е задолжителна за испитите, но силно се препорачува освен во случај вашиот медицински професионалец да има поинакво мислење. Ве молиме разговарајте со вашиот доктор ако имате прашања во врска со вакцинацијата или за вашите лични здравствени околности.

Сите ученици се поттикнуваат термин за примање на првата доза да закажат пред испитите. Се препорачува првата доза на вакцината да не ја примите на денот на испитот или еден ден порано, за да се одбегне можноста во текот на испитот да почувствувате вообичаени, иако благи придружни ефекти (side effects) како што се истоштеност, главоболка, болки во мускулите, зголемена температура и треска, и/или болки во зглобовите.

За повеќе информации посетете ја веб-страницата на Министерството за здравје: [Информации за вакцинацијата на деца и тинејџери | Coronavirus Victoria.](https://www.coronavirus.vic.gov.au/vaccination-information-children-and-teenagers) Во нив се вклучени преведени информации: [Преведени информации за вакцините против COVID-19 | Coronavirus Victoria](https://www.coronavirus.vic.gov.au/translated-information-about-covid-19-vaccines).

Ве поттикнуваме да бидете COVIDSafe што е можно повеќе во деновите и неделите спроти вашите писмени испити, за да одбегнете да бидете изложени на COVID-19. Тоа го вклучува одбегнувањето на многу прометни јавни простори, места каде има многу луѓе и на јавниот превоз, ако е можно.

**Кои материјали се на располагање на родителите/негувателите?**

Понекогаш на родителите може да им е тешко да знаат како најмногу да им помогнат на нивните деца. Материјалите за родителите и негувателите вклучуваат:

* [Совети за родителите како да ги поддржат здравјето и добросостојбата на нивното дете.](https://www.education.vic.gov.au/parents/family-health/Pages/your-childs-wellbeing.aspx)
* [Серија подкасти Воспитување на ученици](https://raisingchildren.net.au/guides/podcasts-and-webinars/podcasts).

**Каде може да најдам повеќе информации?**

За повеќе здравствени совети може да стапите во контакт со 24-часовната дежурна линија за COVID-19 на 1800 675 398, со вашиот домашен доктор (GP) или да ја посетите веб-страницата на Министерството за здравство: (Department of Health): <https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>.